**Výbor**

**Národnej rady Slovenskej republiky**

**pre verejnú správu a regionálny rozvoj**

60. schôdza výboru

**279**

## U z n e s e n i e

**Výboru Národnej rady Slovenskej republiky**

**pre verejnú správu a regionálny rozvoj**

zo 4. júna 2009

k vládnemu návrhu zákona, ktorým sa mení a dopĺňa zákon Slovenskej národnej rady č. 323/1992 Zb. o notároch a notárskej činnosti (Notársky poriadok) v znení neskorších predpisov a o zmene a doplnení niektorých zákonov (tlač 1013)

**Výbor Národnej rady Slovenskej republiky pre verejnú správu a regionálny rozvoj**

**prerokoval**

vládny návrh zákona, ktorým sa mení a dopĺňa zákon Slovenskej národnej rady č. 323/1992 Zb. o notároch a notárskej činnosti (Notársky poriadok) v znení neskorších predpisov a o zmene a doplnení niektorých zákonov (tlač 1013) a

**A. s ú h l a s í**

s vládnym návrhom zákona, ktorým sa mení a dopĺňa zákon Slovenskej národnej rady č. 323/1992 Zb. o notároch a notárskej činnosti (Notársky poriadok) v znení neskorších predpisov a o zmene a doplnení niektorých zákonov (tlač 1013);

# B. o d p o r ú č a

**Národnej rade Slovenskej republiky**

vládny návrh zákona, ktorým sa mení a dopĺňa zákon Slovenskej národnej rady č. 323/1992 Zb. o notároch a notárskej činnosti (Notársky poriadok) v znení neskorších predpisov a o zmene a doplnení niektorých zákonov (tlač 1013) **schváliť** s pripomienkami ako sú uvedené v prílohe tohto uznesenia**;**

**C. u k l a d á**

**predsedovi výboru**

predložiť stanovisko výboru k uvedenému vládnemu návrhu zákona predsedovi Ústavnoprávneho výboru Národnej rady Slovenskej republiky.

**Tibor C A B A J, v.r.**

predseda výboru

**Renáta Zmajkovičová, v.r.**

overovateľ výboru

príloha k uzn. č. 279– tlač 1013

1. K čl. I 18. bod

Dovetok znie: Doterajší odsek 2 sa označuje ako odsek 3.

Legislatívno-technická pripomienka. § 93 má v platnom znení len 2 odseky, preto je nežiaduce prečíslovať neexistujúci odsek.

1. K čl. III 3. bod

V § 8 ods. 1 sa slová „listinnej podobe“ nahrádzajú slovami „papierovej podobe“.

Ide o legislatívno-technickú pripomienku. Listina je úradne zhotovená alebo overená písomnosť, preto nie je vhodné prídavné meno „listinný“ používať ako opozitum k prídavnému menu „elektronický“ v spojení „s elektronickou podobou“ aj s ohľadom na navrhovanú možnosť vykonania katastrálneho konania elektronicky, v ktorom všetky listiny budú predložené elektronicky.

1. K čl. III 15. bod

V § 30 ods. 5 písm. e) sa slová „listinnej podobe“ nahrádzajú slovami „papierovej podobe“.

Ide o legislatívno-technickú pripomienku. Listina je úradne zhotovená alebo overená písomnosť, preto nie je vhodné prídavné meno „listinný“ používať ako opozitum k prídavnému menu „elektronický“ v spojení „s elektronickou podobou“ aj s ohľadom na navrhovanú možnosť vykonania katastrálneho konania elektronicky, v ktorom všetky listiny budú predložené elektronicky.

1. K čl. III 41. bod

Dopĺňa sa veta: Odseky 3 a 4 sa označujú ako odseky 2 a 3.

Legislatívno-technická pripomienka. Po vypustení odseku 2 je potrebné prečíslovať zvyšné odseky.